Pembidaan Sukan Olimpik dan Paralimpik Musim Panas 2024 dan 2028

Pada mulanya, lima bandar telah menyerah bidaan mereka untuk Sukan Olimpik Musim Panas 2024 kepada IOC. Berikutan penarikan beberapa calon, hanya tinggal dua bandar - Paris dan Los Angeles - yang membida. Pada bulan Julai 2017, IOC telah bersetuju untuk mengumumkan tuan rumah bagi edisi 2024 dan 2028 secara serentak.  Los Angeles bersetuju untuk membida Sukan Olimpik 2028, dengan itu Sukan Olimpik 2024 akan dianjurkan oleh Paris. 

Paris dan Los Angeles secara rasmi diumumkan sebagai tuan rumah bagi edisi masing-masing pada Sesi IOC ke -131 di Lima, Peru, pada 13 September 2017. 

 Proses pembidaan 

 Sukan Olimpik 2024 
Proses pembidaan Sukan Olimpik 2024 dimulakan bersamaan dengan pengumuman nama lima calon yang membida pada 16 September 2015.  Prosedur ini terdiri daripada tiga peringkat: Tahap 1 - Visi, konsep dan strategi temasya; Tahap 2 - Tadbir urus, perundangan dan pembiayaan gelanggang; dan Peringkat 3 - Penyampaian temasya, pengalaman dan warisan gelanggang. 
PeringkatTarikhPenyerahan Fail Calon1Visi, Konsep dan Strategi Temasya15 September 2015 - 1 Jun 2016Fail Calon Bahagian 1
17 Februari 20162Tadbir Urus, Perundangan dan Pembiayaan GelanggangJun - Disember 2016Fail Calon Bahagian 2
7 Oktober 20163Penyampaian Temasya, Pengalaman dan Warisan GelanggangDisember 2016 - September 2017Fail Calon Bahagian 3 3 Februari 2017
Lima calon telah diumumkan oleh Jawatankuasa Olimpik Antarabangsa pada 16 September 2015: Budapest, Hamburg, Los Angeles, Paris dan Rom. Namun, beberapa bandar telah menarik diri disebabkan oleh ketidakpastian politik dan masalah kos.  Hamburg menarik bidaannya pada 29 November 2015 setelah mengadakan sebuah referendum.  Rom menarik diri pada 21 September 2016 atas sebab kekangan fiskal. Rome 2024 Olympic bid collapses in acrimony  at BBC News. Retrieved 21 September 2016. Pada 22 Februari 2017, Budapest juga menarik diri setelah petisyen yang menentang pembidaan Sukan Olimpik telah mengumpul lebih banyak tandatangan daripada yang diperlukan untuk mengadakan referendum.   

 Gabungan Sukan Olimpik 2024 dan 2028 
Pada 30 Mac 2017, pasukan penilaian IOC menamatkan tinjauan awal mereka mengenai cadangan daripada Los Angeles dan Paris. Suruhanjaya penilaian IOC telah memuji kedua-dua calon ini kerana mempunyai "kreativiti dan fokus warisan yang kuat." 

Demi menjamin masa depan Sukan Olimpik selepas beberapa bandar yang membida untuk Sukan Olimpik Musim Sejuk 2022 dan Sukan Olimpik 2024 telah menarik diri,  pegawai Olimpik bertemu dengan suruhanjaya pembidaan dari kedua-dua calon tersebut pada 3 April 2017 semasa konvensyen IOC di Denmark untuk membincangkan kemungkinan hak menganjur diberi kepada kedua-duanya, dengan satu bandar menjadi tuan rumah pada tahun 2024 dan yang lain pada tahun 2028.  Walaupun kedua-dua bandar pada mulanya menentang kompromi ini,  Los Angeles telah menyatakan bahawa mereka akan mempertimbangkannya jika konsesi tertentu dibuat setelah terungkap bahawa Paris adalah "Calon yang paling baik" untuk edisi 2024. 

Lembaga Eksekutif IOC bermesyuarat di Lausanne, Switzerland untuk membincangkan proses bidaan Sukan Olimpik 2024 dan 2028 pada 9 Jun 2017.  Jawatankuasa Olimpik Antarabangsa secara rasminya mencadangkan untuk memilih bandar-bandar tuan rumah Olimpik 2024 dan 2028 pada masa yang sama pada mesyuarat IOC yang berikutnya. Cadangan tersebut telah diluluskan oleh Mesyuarat Khas IOC pada 11 Julai 2017 di Lausanne. IOC telah bertemu dengan jawatankuasa pembidaan LA 2024, jawatankuasa pembidaan Paris 2024 dan IOC untuk membincangkan bandar mana yang akan menganjurkan Sukan Olimpik 2024 dan 2028. Pada 31 Julai 2017, Los Angeles telah mengumumkan bahawa mereka akan menarik diri dari pembidaan Sukan Olimpik 2024 dan membida secara eksklusif untuk Sukan Olimpik 2028.  Kedua-dua jawatankuasa pembidaan Paris dan Los Angeles telah menerima dan berpuas hati dengan keputusan tersebut. 

 Bandar-bandar calon 
BandarNegaraJawatankuasa Olimpik KebangsaanKeputusanLos AngelesJawatankuasa Olimpik Amerika Syarikat (USOC)Sebulat SuaraPada 26 April 2014, Jawatankuasa California Selatan untuk Sukan Olimpik mengumumkan cadangan bidaannya untuk Sukan Olimpik 2024. Pada 28 Julai 2015, USOC menghubungi Los Angeles untuk mengenal pasti niatnya untuk menggantikan Boston yang telah menarik diri daripada pembidaan sebagai pembida AS. Pada 1 September 2015, kesemua ahli Majlis Bandaraya LA mengundi untuk menyokong bidaan LA ke atas Sukan Olimpik Musim Panas 2024. Jawatankuasa Olimpik A.S. juga meluluskan pembidaan LA selepas undian Majlis Bandaraya LA. 

Pada 16 Februari 2016, LA 2024 melancarkan logo baharu dan slogannya "Ikuti matahari."  Pada 23 Februari 2016, lebih daripada 88% penduduk LA menyokong bidaan LA ke atas Sukan Olimpik dan Paralimpik 2024.

Pada 2 Jun 2016, IOC mengesahkan bahawa Los Angeles akan melangkah ke peringkat kedua dalam proses pembidaan Sukan Musim Panas 2024. 

Pada 23 November 2016, Presiden Trump menyatakan sokongannya terhadap bidaan Los Angeles 2024 semasa melakukan panggilan telefon dengan Datuk Bandar LA, Eric Garcetti. Pada 2 Disember 2016, LA 2024 mengeluarkan anggaran baharu yang mengatakan bahawa penganjuran temasya tersebut akan membelanjakan $5.3 bilion .

Pada 9 Januari 2017, LA 2024 mengeluarkan laporan yang meramalkan bahawa temasya sukan mega tersebut akan meningkatkan ekonomi tempatan sebanyak $11.2 bilion. Pada 25 Januari 2017, Majlis Bandaraya Los Angeles meluluskan secara sebulat suara agar bidaan tersebut dijalankan oleh pihak swasta.

Berikutan keputusan untuk mengumumkan tuan rumah Sukan Olimpik 2024 dan 2028 secara serentak, Los Angeles mengumumkan bahawa mereka akan mempertimbangkan bidaan untuk Sukan 2028, jika syarat-syarat tertentu dipenuhi. Pada 31 Julai 2017, IOC mengumumkan Los Angeles sebagai calon tunggal untuk pertandingan 2028, dengan dana tambahan $ 1.8 bilion untuk menyokong sukan tempatan dan penganjuran Sukan Olimpik tersebut. ParisJawatankuasa Olimpik dan Sukan Kebangsaan Perancis (CNOSF)Sebulat SuaraParis secara rasminya mengumumkan niatnya untuk membida pada 23 Jun 2015. Tony Estanguet, pengayak kanu slalom Perancis yang memenangi tiga pingat emas Olimpik (2000, 2004 dan 2012), dan presiden bersama jawatankuasa bidaan Paris 2024, mengatakan bahawa tujuan tunggal mereka ialah menang, tidak kira apa-apa pun. € 35 juta akan diperuntukkan untuk membina gelanggang sukan baharu di sekitar Paris untuk meningkatkan kualiti pembidaan Paris pada masa depan."Qui sera élue capitale européenne de la culture ?" , Le Figaro. 

Pada bulan Mac 2015, Datuk Bandar Paris Anne Hidalgo menyatakan sokongannya terhadap bidaan Paris. Pada 13 April 2015, dewan bandaraya Paris meluluskan pembidaan tersebut. 

Pada 9 Februari 2016, Paris mengumumkan logo pembidaan mereka di Arc De Triomphe pada pukul 20:24 (waktu tempatan). Logo tersebut dipaparkan ke Arc De Triomphe dan di balai kota Marseille. Semasa penyerahan fail permohonan ketiga dan terakhir, Menara Eiffel dihiasi dengan warna Olimpik. Persembahan cahaya ini diatur untuk memaparkan slogan bidaan Paris: "Dibuat untuk Berkongsi ".

Pada Februari 2017, lebih dari 50 bandar raya mengumumkan sokongan mereka terhadap bidaan Paris 2024, termasuk bandar raya yang pernah menganjurkan Sukan Olimpik seperti Sydney, Athens, Mexico City, Barcelona dan Tokyo. 

Berikutan untuk mengumumkan tuan rumah Sukan Olimpik 2024 dan 2028 secara serentak, Paris dijangka menjadi tuan rumah untuk Sukan Olimpik 2024.  Pada 31 Julai 2017, IOC mengumumkan Los Angeles sebagai calon tunggal untuk Sukan Olimpik 2028 dan Paris telah disahkan sebagai tuan rumah semasa Sesi IOC ke-131 pada 13 September 2017.BudapestJawatankuasa Olimpik Hungary (MOB)Menarik diriPada bulan Jun 2015, Jawatankuasa Olimpik Hungary (MOB) dan Majlis Bandaraya Budapest memutuskan untuk membida untuk Sukan Olimpik 2024. Pada bulan Julai 2015, Parlimen Hungary juga menyokong bidaan tersebut. Pada 28 Januari 2016, Majlis Bandaraya Budapest meluluskan senarai gelanggang tersebut bagi temasya tersebut.

Setelah mengunjungi Budapest pada bulan Disember 2015, Presiden IOC Thomas Bach menyatakan bahawa Budapest adalah "pesaing yang kuat" dalam proses pembidaan Sukan Olimpik Musim Panas 2024. Kedudukan IOC baru-baru ini adalah untuk menggalakkan penggunaan lebih banyak kemudahan sedia ada dan sementara agar negara seperti Hungary, dan bandar-bandar seperti Budapest, juga dapat berpeluang untuk menganjurkan Sukan Olimpik. Perdana Menteri Hungary, Viktor Orbán juga memberikan sokongan penuh terhadap bidaan Budapest. 

Pada Januari 2017, kempen "Nolympics 2024" telah dimulakan oleh Momentum Movement dan mendapat sokongan parti pembangkang termasuk LMP, Együtt, Párbeszéd, MSzP dan DK. Sebilangan besar parti pembangkang dan organisasi sivil mengkritik bidaan tersebut, menuduh kerajaan melakukan rasuah, dan mempersoalkan penggunaan wang dalam pembidaan Sukan Olimpik dan bukannya dalam mengembangkan perawatan, pendidikan dan pengangkutan di Budapest. Sebanyak 138,527 tandatangan penduduk Budapest perlu dikumpulkan pada 17 Februari 2017 untuk mencetuskan referendum. Pada 17 Februari 2017, diumumkan bahawa 266,151 tandatangan telah dikumpulkan. Pada 22 Februari 2017, Budapest menarik diri daripada proses pembidaan Sukan Olimpik Musim Panas 2024. HamburgPersatuan Sukan dan Olimpik Jerman (DOSB)Menarik diriPada bulan Oktober 2012, Thomas Bach, presiden DOSB ketika itu, menyatakan bahawa Hamburg akan membida untuk Sukan Olimpik 2024. Hamburg belum pernah menganjurkan Sukan Olimpik, oleh itu bandar tersebut menjadi pilihan utama berbanding dengan Berlin. Pada 16 Mac 2015, DOSB mencadangkan Hamburg menjadi calon tuan rumah bagi negara Jerman.Hamburg celebrates its Olympic nomination , Deutsche Welle, 17 March 2015 Pada 21 Mac 2015, perhimpunan agung DOSB mengesahkan keputusan tersebut.

Untuk bidaan 2024, Hamburg menggunakan semula logo dan slogan bidaannya pada 2012. Kali terakhir negara Jerman (Barat) menganjurkan Sukan Olimpik Musim Panas adalah pada 1972 di Munich. Negara Jerman juga mempunyai pengalaman penganjuran acara sukan yang besar-besaran baru-baru ini dengan kejayaan menganjurkan Piala Dunia FIFA 1974 dan 2006, di mana Hamburg merupakan salah satu bandar penganjur. Pada 13 April 2015, diumumkan bahawa Kiel akan menganjurkan semua acara pelayaran Sukan Olimpik.

Pada 29 November 2015, sebuah referendum telah diadakan di mana 51.6% penduduknya menentang pembidaan Hamburg.RomJawatankuasa Olimpik Kebangsaan Itali (CONI)Menarik diriPada 15 Disember 2014, Perdana Menteri Itali Matteo Renzi mengesahkan bahawa Rom akan membida untuk Sukan Olimpik 2024. Pada bulan yang sama, Paus Francis telah bertemu dengan ketua Jawatankuasa Olimpik Itali untuk membincangkan kemungkinan untuk Kota Vatikan mengadakan beberapa acara semasa temasya tersebut, iaitu memanah dan bola sepak. Pada 10 Februari 2015, Jawatankuasa Olimpik Kebangsaan Itali (CONI) mengesahkan bahawa bekas Presiden Ferrari, Luca di Montezemolo, yang pernah mengetuai jawatankuasa penganjur Piala Dunia FIFA 1990 akan memimpin bidaan Rom. 

Pada 21 September 2016, Datuk Bandar Rom, Virginia Raggi mengatakan bahawa pembidaan tersebut akan dibatalkan. Parti Raggi, Gerakan Bintang Limatelah lama menentang pembidaan Rom atas alasan masalah kewangan yang sedang berlaku di Itali. Pada 11 Oktober 2016, tawaran itu ditangguhkan secara rasmi, tetapi tidak dibatalkan sekiranya ada pemimpin bandar masa depan yang ingin melancarkan semula pembidaan tersebut sebelum September 2017. 

 Bandar yang berniat tetapi tidak memohon 

 2024 

  Baku, Azerbaijan

  Istanbul, Turkey

  Kyiv, Ukraine 

  Doha, Qatar

  Casablanca, Maghribi 

  Madrid, Sepanyol   

  Malaysia &  Singapura 

  Busan, Korea Selatan

  Guadalajara, Mexico 

  Amerika Syarikat
 Kawasan Teluk San Francisco

 Tulsa
 Bandar New York  
 Philadelphia 
 Dallas
 San Diego

  Delhi, India   

  Durban dan Johannesburg, Afrika Selatan

  Brisbane dan Melbourne, Australia 

  Lima, Peru

  Arab Saudi dan Bahrain

  Taipei, Taipei Cina

  Rusia

 Saint Petersburg  |
 Sochi 

  Toronto, Ontario, Kanada 

 2028 
Disebabkan oleh perubahan dalam proses pembidaan, tiada bandar lain yang menyerahkan pembidaan mereka ketika Los Angeles diumumkan sebagai calon tunggal Sukan Olimpik 2028. IOC telah mengisytiharkan Los Angeles sebagai tuan rumah Sukan Olimpik 2028 pada 13 September 2017. 

  Toronto, Ontario, Kanada

  Guadalajara, Mexico

  Budapest, Hungary

  Jerman
 Berlin

 Hamburg

 Rhine-RuhrSo könnte Olympia in NRW aussehen (German); 10 September 2016

  Itali
 Milan

 Napoli 

  Belanda
 Amsterdam
 Rotterdam

  Rusia
 Kazan 

 Saint Petersburg  

 Sochi 

  Madrid, Sepanyol  

  Busan, Korea Selatan

  Doha, Qatar

  Casablanca, Maghribi

  Nairobi, Kenya

  Johannesburg, Afrika Selatan

  Buenos Aires, Argentina

  Australia
 Brisbane, Queensland

 Melbourne, Victoria 

 Rujukan 

Kategori:Pembidaan Sukan Olimpik
Kategori:Pembidaan Sukan Olimpik dan Paralimpik Musim Panas 2024